Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: szóló 2/1999. (II. 5.) EüM rendelet határozza meg.
Paragraph Index: 495

b) ha a következõ betegségek és elváltozások valamelyike kiterjedt mértékben vagy undorkeltõ formában megállapítható: — halhimlõ, — penészkór, — darakór, — galand-, és — fonálférgesség, — mételylárvás fertõzöttség, — piócás fertõzöttség, — egyéb külsõ paraziták tömeges jelenléte, — bõrelváltozások (például elhomályosodás, fekély, sebzés, mechanikai sérülés), — élõ állapotban szagrendellenesség. 4.1.2. Fogyasztásra alkalmatlan a friss élettelen hal és annak húsa, ha — a hal elhullott, kivéve az oxigénellátás hiányából eredõ lefulladást, ebben az esetben az általános elbírálási szabályok az irányadók, — az izomzat az emberi egészségre ártalmas mikrobákkal fertõzött, vagy — a mikrobás szennyezettsége az egészségügyi jogszabályban meghatározott határértéket meghaladja. 4.1.3. Fogyasztásra alkalmatlan a friss élettelen hal és annak húsa, ha a 4.1.1. b) pontban foglalt betegségek, továbbá a következõ elváltozások valamelyike kiterjedt mértékben vagy undorkeltõ formában észlelhetõ: — a bõre fakó, ráncos, foszlékony vagy szakadozott, — a pikkelye borzolt, laza, könnyen kihúzható vagy ledörzsölhetõ (kivétel a garda, a küsz és a keszeg), — a szemgolyó középen beesett, sárgás, apadt, kidülledt, lepedékkel bevont vagy elfolyósodott, a pupilla szürke, továbbá a szaruhártya tejszerû, elhomályosodott, elszürkült, — a kopoltyúi szürkésvörös vagy szennyes barnás-szürke színûek, sárgás tejszerû, nyálkával erõsen borítottak, kimosás után is savanyú, kellemetlen bûzös szagúak, — a felülete kellemetlen szagú, sárgásszürke opálos nyálkával borított, — az izomzata nagyfokban elszínezõdött (például sárgaság miatt), rugalmatlan, puha, tésztás tapintatú, könnyen leválik a bõrrõl, a felülete erõsen gyûrött, — a hashártya nem tapad, a has fala szakadékony, esetleg mállékony, sárral vagy természetes környezetében fellelhetõ idegen anyagokkal (például növényi részekkel) szennyezett, — romlásra utaló elváltozás jelei (például fülledés, rothadás) észlelhetõk, — egészségre ártalmas vegyi anyaggal vagy más idegen anyaggal mérgezett, vagy az egészségügyi jogszabályban elõírt határértéket meghaladó mennyiségben tartalmaz bármilyen vegyi szennyezõ anyagot, szermaradékot, továbbá vegyi anyagtól eredõen idegen szagú, — hisztamin tartalma az egészségügyi jogszabályban elõírt határértéket meghaladja, — bármely ok miatt idegen szagú, — antibiotikummal vagy más gyógyszerrel kezelték és az elõírt egészségügyi várakozási idõn belül fogták ki. 4.1.4. Fogyasztásra alkalmatlan a tengeri hal, a májban és az izomzatban elõforduló paraziták esetén. 2002/64. szám 4.1.5. Fogyasztásra alkalmatlan a rák, ha — rákpestisben, penészfoltosságban beteg, — kifogáskor élettelen, — romlásra utaló szagrendellenesség vagy egyéb idegen szag, illetve szennyezettség esetén. 4.1.6. Fogyasztásra alkalmas az élõhal, a friss élettelen hal, illetve a rák, ha nem tartozik a 4.1.1—4.1.5. pontokban foglalt elbírálás alá. 4.2. A fagyasztott hal és halhús elbírálása fogyaszthatósága szempontjából 4.2.1. Fogyasztásra alkalmatlan a fagyasztott hal és annak húsa, ha — az állat a fagyasztást megelõzõen megállapíthatóan beteg volt, — fagyasztás elõtt romlott volt, — idõközi kiolvadás miatt újrafagyasztották, — mikrobás fertõzöttsége esetén, — feltételesen kórokozó vagy szennyezõ mikrobákat tartalmaz az egészségügyi jogszabályban meghatározott értéken felül, — bármely ok miatt idegen szagú. 4.2.2. Fogyasztásra alkalmatlan a fagyasztott hal és annak húsa, ha a következõ elváltozások valamelyike kiterjedt mértékben vagy undorkeltõ formában kerül megállapításra: — a bõr vagy a metszésfelület szennyezett, nagymértékben beszáradt (taplós), — a bõr szakadozott, az izomzattól elvált vagy arról könnyen leválasztható, — a kopoltyú a kiolvasztás után kellemetlen, idegen szagú, különös tekintettel az avasodásból és tránosodásból (egyidejû zsír- és fehérjebomlás) eredõ szaghibákra, — az izomzat mállékony, romlásból vagy egyéb okból eredõen (például szakszerûtlen tárolás) idegen szagú, — az izomzat tompa fényû és sárgásszürkén elszínezõdött, — egészségre ártalmas vegyi anyaggal vagy más idegen anyaggal mérgezett, vagy az egészségügyi jogszabályban elõírt határértéket meghaladó mennyiségben tartalmaz bármilyen vegyi szennyezõ anyagot vagy szermaradékot, illetve vegyi anyagtól eredõen idegen szagú, — hisztamin tartalma meghaladja az elõírt határértéket. 4.2.3. A tengeri hal izomparazitás fertõzöttségének elbírálásához minden tételbõl legalább öt egyed (szelet) vizsgálata szükséges. Ha az izomzat metszéslapján egy esetben is izomparazita látható, az adott tétel vizsgálatát folytatni kell további száz darab vizsgálatával. Ha a vizsgálati anyag felénél cm2-ben számítva két-három izomparazita fordul elõ, az egész tétel fogyasztásra alkalmatlan, húsz-huszonöt százalékos fertõzöttség esetén közvetlen fogyasztói forgalomba csak hõkezelés (sütés) után adható ki. 4.2.4. Fogyasztásra alkalmas a fagyasztott hal és annak húsa, ha nem tartozik a 4.2.1—4.2.3. pontok szerinti elbírálás alá. 4.3. A hallal kapcsolatos egyéb eljárás 4.3.1. Fogyasztásra alkalmatlan a márna ikrája, valamint az angolna, a kecsege és a vicsege bõre. 4.3.2. A diphyllobothrium latum fertõzöttséggel gyanús területrõl származó halból tilos pácolt készítményt elõállítani, az ilyen hal csak hõkezelt készítménybe dolgozható fel. 4.4. A halkészítmény elbírálása fogyaszthatóság szempontjából 4.4.1. Fogyasztásra alkalmatlan a halkészítmény, ha a következõ elváltozások valamelyike megállapítható: — kórokozókkal való fertõzöttség, — feltételesen kórokozó vagy szennyezõ mikrobatartalom az egészségügyi jogszabályban meghatározott értéken felül, — egészségre ártalmas vegyianyag-maradék és más, idegen anyag tartalom az egészségügyi jogszabályban meghatározott értéken felül, — festékanyaggal történt színezés, kivéve a valódi kaviár engedélyezett festését, — légmentesen tartályba zárt halkészítmény bármely okból megbombásodott. 4.4.2. Fogyasztásra alkalmatlan a halkészítmény, ha a következõ elváltozások valamelyike kiterjedt mértékben vagy undorkeltõ formában megállapítható: — romlási jelenség (fülledés, rothadás, erjedés, avasodás, penészesedés, tránosodás), — idegen szag vagy íz (például dohosodás, megkeseredés), — színrendellenesség (például elszürkülés, fakultság, sárgulás), — állomány-rendellenesség (szakadékonyság, kiszáradás, elpuhulás, a burkoló-panírozott réteg átnedvesedése, kenõcsszerûvé válása, állati kártevõktõl származó rágottság), — külsõ szennyezettség. V. Fejezet Csomagolás

Source: https://magyarkozlony.hu/hivatalos-lapok/bfe311022d5f3622ec7c8799ffebc3dd980bc7f2/dokumentumok/9cdda6c1a32a13fff5652ea563de60cd8fa1a7f0/letoltes